Document ID: 32011R0383

REGOLAMENT TA’ IMPLIMENTAZZJONI TAL-KUMMISSJONI (UE) Nru 383/2011
tat-18 ta' April 2011
li jemenda r-Regolament tal-Kunsill (KE) Nru 194/2008 li jġedded u jsaħħaħ il-miżuri restrittivi fir-rigward ta’ Burma/il-Mjanmar
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 194/2008 tal-25 ta’ Frar 2008 li jġedded u jsaħħaħ il-miżuri restrittivi fir-rigward ta’ Burma/il-Mjanmar u li jħassar ir-Regolament (KE) Nru 817/2006 (1) u b’mod partikolari l-Artikolu 18(1)(b) tiegħu,
Billi:
(1)
L-Anness V tar-Regolament (KE) Nru 194/2008 jelenka l-entitajiet koperti b’ċerti restrizzjonijiet għall-esportazzjoni, l-iffinanzjar u l-investiment f’dak ir-Regolament.
(2)
L-Anness VI tar-Regolament (KE) Nru 194/2008 jelenka l-persuni, l-gruppi u l-entitajiet koperti mill-iffriżar ta’ fondi u ta’ riżorsi ekonomiċi skont dak ir-Regolament.
(3)
L-Anness VII tar-Regolament (KE) Nru 194/2008 jelenka l-impriżi li huma proprjetà tal-Gvern ta’ Burma/il-Mjanmar jew mill-membri tiegħu jew minn persuni assoċjati magħhom, jew ikkontrollati minnhom, suġġetti għal restrizzjonijiet fuq l-investimenti skont dak ir-Regolament.
(4)
Id-Deċiżjoni tal-Kunsill (UE) Nru 2011/239/PESK (2) tissostitwixxi l-Annessi I, II u III tad-Deċiżjoni tal-Kunsill 2010/232/PESK tas-26 ta’ April 2010 (3), li jippreżentaw il-lista ta’ impriżi li ssir referenza għalihom fl-Artikoli 3(2)(b), 5 u 14 ta’ dik id-Deċiżjoni, il-lista ta’ persuni fiżiċi u ġuridiċi li ssir referenza għaliha fl-Artikoli 9, 10 u 13 ta’ dik id-Deċiżjoni u l-lista ta’ impriżi li ssir referenza għaliha fl-Artikoli 10 u 14 ta’ dik id-Deċiżjoni. Ir-Regolament (KE) Nru 194/2008 jġib fis-seħħ id-Deċiżjoni tal-Kunsill 2010/232/PESK sa dak il-livell li fih hija meħtieġa azzjoni fil-livell tal-Unjoni. L-Annessi V, VI u VII tar-Regolament (KE) Nru 194/2008 għandhom għalhekk jiġu emendati kif jixraq.
(5)
Fil-każ tal-individwi identifikati fl-Anness IV tad-Deċiżjoni tal-Kunsill 2011/239/PESK, l-effetti tal-elenkar tagħhom fl-Anness II tal-istess Deċiżjoni huma sospiżi. Għaldaqstant, ma jkunx xieraq li ismijiethom jiddaħħlu fl-Anness VI tar-Regolament (KE) Nru 194/2008.
(6)
Sabiex jiġi żgurat li l-miżuri stipulati f’dan ir-Regolament ikunu effettivi, dan ir-Regolament għandu jidħol fis-seħħ dakinhar tal-pubblikazzjoni tiegħu,
ADOTTAT DAN IR-REGOLAMENT:
Artikolu 1
1. L-Anness V tar-Regolament (KE) Nru 194/2008 huwa sostitwit bit-test tal-Anness I ta’ dan ir-Regolament.
2. L-Anness VI tar-Regolament (KE) Nru 194/2008 huwa sostitwit bit-test tal-Anness II ta’ dan ir-Regolament.
3. L-Anness VII tar-Regolament (KE) Nru 194/2008 huwa sostitwit bit-test tal-Anness III ta’ dan ir-Regolament.
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jkun vinkolanti fl-intier tiegħu u direttament applikabbli fl-Istati Membri kollha.
Magħmul fi Brussell, it-18 ta’ April 2011.

Labels: 18
3
5
11